Държавен вестник, бр. 13, 2008 г., стр. 87

Б Р О Й  13
Д Ъ Р Ж А В Е Н   В Е С Т Н И К
С Т Р .  87
Част V
Условия за провеждане на анализи за миграция (време и температура)
1. Анализите за миграция се провеждат при условията за време и температура, посочени в колона
2 на табл. 5, които съответстват на най-тежките предвидими условия на контакт за изпитвания
материал или предмет, които са посочени в колона 1 на същата таблица, както и на указанието върху
етикета за максимална температура при употреба.
2. Когато изследваният материал или предмет е предназначен за контакт с храни, който съответ-
ства на две или повече комбинации за време и температура от посочените в табл. 5, анализът за
миграция се провежда, като пробата от материала или предмета последователно се изследва при
всички най-тежки предвидими условия, без да се сменя порцията използван моделен разтвор.
3. Най-тежките предвидими условия на контакт се определят на базата на научните познания и опит.
4. При анализ за специфична миграция на летливи вещества изпитванията с моделни разтвори се
провеждат по начин, който отчита загубата на летливите вещества, която може да настъпи при най-
тежките предвидими условия на употреба на материала или предмета.
5. Когато няма информация върху етикета или в инструкцията за времето и температурата на
употреба, в зависимост от типа на храната/храните анализите за миграция се извършват с моделни
разтвори А и/или В и/или С за 4 часа при 100°С или за 4 часа при понижаващи се температури и/или
с моделен разтвор D еднократно за 2 часа при 175°С.
6. Когато върху етикета или в инструкцията за употреба са посочени изрично условията за
време и температура на употреба, анализът за миграция се извършва при време и температура,
избрани от табл. 5.
7. Когато върху етикета или в инструкцията за употреба на материала или предмета има указания за
ползване при стайна или по-ниска температура или материалът или предметът по своята природа е ясно
предназначен за употреба при такива температури, анализът за миграция се извършва при 40°С за 10 дни.
8. За материали или предмети, предназначени за употреба в микровълнови фурни, анализите за
миграция се провеждат в микровълнови или обикновени фурни при подходящо подбрано време и
температура от табл. 5.
9. Когато при провеждане на анализ за миграция при условия на изпитване, подбрани от табл. 5,
изпитваният материал или предмет претърпи физични или други промени, които при най-тежките
предвидими условия на употреба не настъпват, анализът се извършва при най-тежките предвидими
условия, които не предизвикват такива промени.
10. Когато материалът или предметът е предназначен за употреба за периоди, по-малки от 15 мин,
при температури между 70°С и 100°С и това е изрично посочено върху етикета или в инструкцията
за употреба, се провежда еднократен анализ за миграция за 2 часа при 70°С. Когато същият материал
или предмет е предназначен и за съхранение на храни при стайна температура, посоченият анализ
се замества с анализ за 10 дни при 40°С. Тези анализи се провеждат поотделно, като за всеки се взема
нова проба от материала или предмета.
11. Когато условията за провеждане на анализа за миграция са извън тези, посочени в табл. 5, като
контакт при температура над 175°С или време за контакт под 5 мин, могат да се прилагат други
условия на изпитване, при условие че подбраните време и температура отразяват в най-голяма
степен най-тежките предвидими условия на употреба за изпитвания материал или предмет.
Таблица 5
Най-тежки условия на контакт при нормална употреба
Условия за провеждане на тест за миграция
Време на контакт (t)
Времетраене на теста
t І 5 мин.
съгласно условията на т. 10
5 мин. < t І 0,5 часа
0,5 часа
0,5 часа < t І 1 час
1 час
1 час < t І 2 часа
2 часа
2 часа < t І 4 часа
4 часа
4 часа < t І 24 часа
24 часа
t > 24 часа
10 дни
Температура на контакт (Т)
Температура на теста
Т І 5°С
5°С
5 °С < Т І 20°С
20°С
20°С < Т І 40°С
40 °С
40°С < Т  І 70°С
70°С
70°С < Т І 100°С
100°С или понижаваща се температура
100 °С < Т І 121°С
121°С (*)
121 ° С < Т І 130°С
130°С (*)
130°С < Т І 150 ° С
150°С (*)
Т > 150°С
175°С (*)
Забележка.
(*) Тази температура се прилага при използване на моделен разтвор D. При използване на моделни разтвори А, В и С
се избира температура 100°С или понижаваща се температура при четирикратно удължаване на времето на анализа,
което е избрано съгласно изискванията, посочени в т. 1.